Incendiu la o hală de depozitare din județul Timiș
Pompierii timișeni au fost solicitați să intervină, în noaptea de vineri spre sâmbătă, în localitatea Recaș pentru stingerea și lichidarea unui incendiu care se manifestă la o hală de depozitare.
Au fost alertate de urgență Detașamentele 1 și 2 de Pompieri Timișoara și Detașamentul de Pompieri Lugoj, iar la fața locului se intervine cu un efectiv de 25 pompieri, cu 4 autospeciale de stingere cu apă și spumă, o autospecială de primă interventie și comandă, două autospeciale de serviciu, o autoscară mecanică, o cisternă 30.000 l și un echipaj SMURD.
În sprijin acționează și pompierii voluntari ai orașului Recaș.
La sosirea la locul intervenției s-a constatat că incendiul se manifestă generalizat, pe o suprafață de aproximativ 600 mp.